Kutsu SM-onkeen 2022

Kesäonginnan SM-kilpailut järjestetään lauantaina 30.7.2022 Peräseinäjoen Kalajärvellä. Kilpailun järjestää Pohjanmaan Vapaa-ajankalastajapiiri.

Kilpailupaikka ja aika

Kilpailukeskus sijaitsee Kalajärven matkailukeskuksessa (Kalajärventie 6, 61100 Seinäjoki). Kilpailuaika on 4 tuntia: klo 10-14, paitsi nuoret alle 12 -vuotiaiden sarjassa 3 tuntia: klo 10-13. Arvotun kilpailupaikan syvyyttä saa alkaa luodata klo 9.50 annettavan äänimerkin jälkeen. Kilpailun avajaistilaisuus pidetään kilpailukeskuksessa klo 8.00, jonka jälkeen (n. klo 8.15) alkaa kilpailupaikkojen arvonta kilpailukeskuksessa. Kilpailupaikan arvonnan jälkeen saa siirtyä omalle kilpailupaikalleen. Siirtyminen kilpailupaikoille sarjoissa: miehet, miesveteraanit ja perhesarja tapahtuu kävelle. Naiset, naisveteraanit ja nuoret siirtyvät omille kilpailualueilleen bussikuljetuksella. Liikuntarajoitteiset voivat anoa kuljetusta ilmoittautumisen yhteydessä.

Kilpailusarjat

Huom. Osanottajamäärää joudutaan rajoittamaan kilpailupaikkojen rajallisuuden vuoksi. Piirikohtaiset kiintiöt löytyvät liitteestä. Vuoden 2021 SM- kultamitalistit (henkilö, joukkue ja perhe) ovat oikeutettuja osallistumaan piirikohtaisten kiintiöiden ulkopuolelta.

Kilpailussa ratkaistaan seuraavat Suomenmestaruudet

Henkilökohtaisissa sarjoissa:

- Miesten sarjassa (20-59 -vuotiaat)

- Miesveteraanien sarjassa (kilpailuvuonna 60 vuotta täyttävät ja sitä vanhemmat)

- Naisten sarjassa (20-59 -vuotiaat)

- Naisveteraanien sarjassa (kilpailuvuonna 60 vuotta täyttävät ja sitä vanhemmat)

- Alle 19 -vuotiaiden sarjassa (kilpailuvuonna 19, 18, 17 ja 16 vuotta täyttävät)

- Alle 15 -vuotiaiden sarjassa (kilpailuvuonna 15, 14 ja 13 vuotta täyttävät)

- Alle 12 -vuotiaiden sarjassa (kilpailuvuonna 12 vuotta täyttävät ja sitä nuoremmat)

Joukkuemestaruudet:

- Miesten joukkue (3 kilpailijaa/ joukkue)

- Miesveteraanien joukkue (3 kilpailijaa/ joukkue)

- Naisten joukkue (2 kilpailijaa/ joukkue)

- Naisveteraanien joukkue (2 kilpailijaa/ joukkue)

- Nuorten joukkue (2 kilpailijaa/ joukkue) alle 19- ja 15-vuotiaiden sarjoissa kilpailevista,

- Nuorten alle 12-vuotiaiden piirikohtainen joukkue (2 kilpailijaa / joukkue)

Perhesarja:

Perheen tulee koostua yhdestä tai kahdesta SVK:n jäsenyhdistykseen kuuluvasta huoltajasta sekä 1-3 kilpailuvuonna 19 vuotta täyttävästä tai nuoremmasta lapsesta. Joukkueeseen saa kuulua enintään neljä henkilöä, eli joko yksi huoltaja plus kolme nuorta, tai kaksi huoltajaa plus kaksi nuorta. Huoltajaksi hyväksytään myös isovanhemmat ja sisarukset. Sukulaisuussuhdetta katsotaan vastaavan myös avo- tai avioliiton myötä syntynyt sukulaisuus.

Ilmoittautuminen

Kilpailuun ilmoittautuminen tapahtuu seuroittain kilpailun nettisivuilta saatavilla lomakkeilla. Kilpailun nettisivut avautuvat toukokuussa osoitteeseen: www.smonki2022.com

Ilmoittautumiset oltava järjestäjällä 10.7.2022 mennessä, jonka jälkeen avataan ilmoittautuminen mahdollisesti täyttämättä jääneille paikoille.

Ilmoittautumiset: Antti Tuomainen Ainonkuja 4, 78400 Varkaus tai [ajtuomainen@gmail.com](mailto:ajtuomainen@gmail.com).

Lisätietoja antaa kilpailunjohtaja Tero Kankaanpää 044 5477096 tai [kankaanpaa.tero@gmail.com](mailto:kankaanpaa.tero@gmail.com).

Osallistumismaksut

Kilpailun järjestäjä lähettää ilmoittautumisiin perustuvan seurakohtaisen osallistumismaksun ilmoitetulle yhteyshenkilölle. Osallistumismaksut tulee olla maksettuna 24.7.2022 mennessä.  
Aikuisten sarjat 20e

Nuorten sarjat Ei maksua

Miesten joukkue 30e

Miesvet. joukkue 30e

Naisten ja naisvet. joukkueet 20e

Nuorten joukkue Ei maksua

Perhesarja 20e

Liikenne ja pysäköinti

Opastus Alavus-Peräseinäjoki tieltä (tie 672). Henkilö-, paketti- ja linja-autoille varattu pysäköintialue sijaitsee kilpailukeskuksen vieressä. Pysäköintimaksu henkilö- ja pakettiautoille 2€ ja linja-autoille 10€.

Kisakanslia

Kanslia avoinna kisakeskuksessa perjantaina 29.7.2022 klo 16-19.00. Kilpailuaamuna 30.7.2022 kanslia avautuu klo 06.00. Kilpailukortit ja muu materiaali on noudettava kisakansliasta seuroittain tai piireittäin kisakanslian aukioloaikoina, kuitenkin viimeistään klo 8.00 kisa-aamuna. Kilpailukortit luovutetaan vain piirin tai seuran edustajan kuittausta vastaan.

Ruokailu

Kilpailukeskuksessa sijaitsee ruokaravintola, ulkona myös buffetti.

Punnitus ja palkintojen jako

Punnitus tapahtuu kunkin sarjan kilpailupaikan läheisyydessä, punnituksen jälkeen kilpailijat palaavat kisakeskukseen. Palkinnot jaetaan kisakeskuksessa välittömästi tulosten selvittyä.

Muutokset joukkueisiin

Mahdolliset muutokset joukkueisiin on tehtävä ennakkoon Antti Tuomaiselle 040 8352928 tai viimeistään kisakansliaan kilpailuaamuna 30.7.2022 klo 8 mennessä.

Tuomarineuvosto

Suomen Vapaa-ajankalastajien keskusjärjestön onkijaosto nimeää kilpailun tuomarineuvoston.

Vastalauseet

Mahdolliset vastalauseet on jätettävä tuomarineuvostolle kirjallisena 15 minuutin kuluessa ilmoitetun protestiajan alkamisesta. Tuomarineuvoston asiasta tekemästä päätöksestä ei voi valittaa.

Järjestäjän vastuu

Jokainen kilpailija osallistuu kilpailuun omalla vastuullaan.

Tervetuloa

Pohjanmaan Vapaa-ajankalastajapiiri ja Suomen Vapaa-ajankalastajien keskusjärjestö